Triumphus Messallae Corvini
Triumphus Messallae Corvini, illius scilicet Messallae qui consul anno 31 a.C.n. meruit, de Gallis Aquitanis Augusto principe die 25 Septembris 27 a.C.n. celebratus est. Tibullus poëta, qui comes fuit Messallae in expeditione Gallica, de triumpho cantat: Hunc fore, Aquitanas posset qui fundere gentes, Quem tremeret forti milite victus Atax. Evenere: novos pubes Romana triumphos Vidit et evinctos bracchia capta duces; At te victrices lauros, Messalla, gerentem Portabat nitidis currus eburnus equis. Non sine me est tibi partus honos: Tarbella Pyrene Testis et Oceani litora Santonici, Testis Arar Rhodanusque celer magnusque Garunna, Carnutis et flavi caerula lympha Liger. (Tibullus, Elegiae 1.7.3-12)